 Ugu horayn xildhibaanka oo uu Geeska Afrika weydiiyay sida uu u arko xaaladda sicir barar ee dalka ka taagan wuxuu yidhi Waxaad mooda in laga baqayo Sicir bararka iyo in qiimaha sarifka wax laga qabto, Maceeshadii iyo noloshii dadku meel xun bay marayaan, Xukuumaddiina inta ay maalin walba meel soo fadhiisto oo ay afar kalmadood ka yidhaahdan, ayey ka dhaqaaqaysaa, Sicir Bararkana Siyaasad xumo iyo fashilaad xumo Xukuumadda ah ayaa waxa lagaga qaban waayey,Sicir bararku ku dhiirasho ayuu u baahan yahay, inta wax aanay sarkaaro ka biiqsan la isku mashquulinaayo, waxa loo baahan yahay in deg deg wax looga qabto, oo la kaco oo Xukuumaddu ku dhiirato, oo Wasaaradda Maaliyadda, Baanka Iyo guud ahaan Qaranku inuu arintaas u guntado ayaa loo baahan yahay, anigu taladaas ayaan ka bixinayaa. 